
ŠIAULIŲ LOPŠELIO-DARŽELIO „KREGŽDUTĖ“                              
[bookmark: _Hlk130379766][bookmark: _Hlk130291495]RESPUBLIKINIO VIRTUALAUS  IKIMOKYKLINIO IR PRIEŠMOKYKLINIO UGDYMO VAIKŲ KŪRYBINIŲ DARBŲ PARODOS-KONKURSO
„GĖLYTĘ AŠ NUSKINSIU IR MAMYTĘ PADABINSIU“ 
NUOSTATAI

I SKYRIUS
BENDROSIOS NUOSTATOS

1. Respublikinio virtualaus ikimokyklinio ir priešmokyklinio ugdymo vaikų kūrybinių darbų parodos-konkurso „Gėlytę aš nuskinsiu ir mamytę padabinsiu” (toliau parodos-konkurso) nuostatai reglamentuoja parodos tikslą, uždavinius, dalyvius, darbų pateikimo, organizavimo tvarką, eigą ir dalyvavimo sąlygas.
[bookmark: _Hlk130379406]2. Parodos-konkurso aktualumas. Mamos meilė yra vienintelė tokia brangi, beribė ir viską apglėbianti. Parodai-konkursui sukurti portretai, puošti įvairiomis meninėmis priemonėmis, yra puiki dovana Motinos dienos proga, norint išreikšti meilę ir padėką savo mamai. Meniniai darbai atskleis vaikų kūrybiškumo gelmes, padės išreikšti giliausius jausmus bei emocijas. Atliekant įvairias menines technikas bus lavinami motoriniai bei sensoriniai įgūdžiai, skatinamas jų kruopštumas ir dėmesio koncentravimas.
[bookmark: _Hlk130379320]3. Parodos-konkurso „Gėlytę aš nuskinsiu ir mamytę padabinsiu“ organizatorius Šiaulių lopšelis-darželis „Kregždutė“, Algirdo Juliaus Greimo g. 60, Šiauliai, telefonas: 8 41 523829 El. paštas: kregzdute@skregzdute.lt. Parodą-konkursą organizuoja – Šiaulių lopšelio-darželio ,,Kregždutė“ ikimokyklinio ugdymo mokytojos Gražina Simonaitienė ir Lina Balčiūnienė. Parodą-konkursą koordinuoja Šiaulių lopšelio-darželio direktoriaus pavaduotoja ugdymui Jolanta Kazlauskienė.
4. Parodos-konkurso nuostatai skelbiami Šiaulių lopšelio-darželio „Kregždutė“ tinklalapyje https://kregzdute.tavodarzelis.lt/, socialinio tinklo „Facebook“ uždaroje grupėje „gėlytę aš nuskinsiu ir mamytę padabinsiu“.

II SKYRIUS
[bookmark: _gjdgxs]TIKSLAS IR UŽDAVINIAI

5. Parodos-konkurso tikslas – ugdyti vaikų kūrybiškumą, gebėjimą išreikšti meilę, pagarbą ir dėkingumą puošiant mamos portretą.
6. Uždaviniai: 
6.1. ugdyti išradingumą, lavinti vaizduotę, estetinį skonį;
6.2. skiepyti vaikams meilę ir pagarbą mamai išreiškiant meninėmis priemonėmis, puošiant mamos portretą gėlių  ar kitais ornamentais, įvairiais būdais ir technikomis;
6.3.  surengti parodą virtualioje erdvėje.
6.4 siekti glaudaus, efektyvaus bendravimo ir bendradarbiavimo tarp ugdymo įstaigų specialistų ir pedagogų, dalijimosi gerąja darbo patirtimi. 

III SKYRIUS
REIKALAVIMAI KŪRYBINIAMS DARBAMS

7. Parodoje-konkurse kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, mokytojai. Dalyvių skaičius iš vienos institucijos neribojamas.
8. Dalyviai, A3 formato lape atspausdintą (2 priedas) arba pačių nupieštą mamos veido siluetą, dekoruoja/puošia įvairiomis pasirinktomis technikomis– gėlių ar kitais motyvais.
9. Pateikdami darbus autoriai tampa konkurso dalyviais bei suteikia organizatoriams teisę juos viešinti ugdymo tikslais internete.

IV SKYRIUS
PARODOS- KONKURSO ORGANIZAVIMO TVARKA

10. Paroda-konkursas organizuojamas nuo 2023 m. balandžio 3 d. iki 2023 m. gegužės 6 d. 
11. Kūrybiniai darbai kuriami naudojant įvairias dailės technikas ir medžiagas (piešimas, aplikavimas, lipdymas, tapymas, origami ir kt.)
12. Norintys dalyvauti parodoje-konkurse užpildo dalyvio anketą (1 priedas) ir atsiunčia el. paštu mamytepadabinsiu@gmail.com iki 2023 m. balandžio 24 dienos.
13. Dalyviai, atsiuntę užpildytą anketą, darbus galės įkelti prisijungus prie socialinio tinklo „Facebook“ uždaros grupės „Gėlytę aš nuskinsiu ir mamytę padabinsiu“ nuo balandžio 3 iki balandžio 24 d. Vėliau įkelti dabai nebus registruojami.
14. Darbai (individualūs ir grupiniai) nufotografuojami ir patalpinami į sukurtą uždarą socialinio tinklo „Facebook“ grupę „Gėlytę aš nuskinsiu ir mamytę padabinsiu“, nurodant autoriaus vardą, vaikų grupės pavadinimą, ugdymo įstaigą bei mokytojo vardą, pavardę. Vaikų veido atvaizdų nuotraukose neturi matytis.
15. Parodos-konkurso nugalėtojų kūrybinių darbų nuotraukos su informacija bus paviešintos elektroninėje erdvėje https://kregzdute.tavodarzelis.lt/ bei https://www.svietimonaujienos.lt/;
16.Papildoma informacija teikiama el. paštu grazsim74@gmail.com arba balciunlina@gmail.com

IV SKYRIUS
VERTINIMO KRITERIJAI

17. Parodos-konkurso dalyvių pasirodymus vertina konkurso organizatoriaus sudaryta vertinimo komisija.
[bookmark: _Hlk130379619]18. Dalyvių darbai bus vertinami trijose amžiaus grupėse: 2-3 metų, 4-5 metų, 6-7 metų.
19. Parodos-konkurso vertinimo komisija atsižvelgia į kūrybiškumą, originalumą, savitą raiškos priemonių ir technikos panaudojimą.
[bookmark: _Hlk130379643]20. Parodoje-konkurse bus išrinkti 3 nugalėtojai kiekvienoje amžiaus grupėje.
21. Parodos-konkurso nugalėtojai apdovanojami Šiaulių lopšelio-darželio „Kregždutė“ direktoriaus padėka ir UAB „Eurobiuras“ prizu.

V SKYRIUS
BAIGIAMOSIOS NUOSTATOS

22. Parodos-konkurso dalyviams bus parengtos Šiaulių lopšelio-darželio „Kregždutė“ elektroninės padėkos (vaikams) ir metodinės veiklos pažymos (pedagogams) apie dalyvavimą parodoje-konkurse, kurios iki 2023 m. gegužės 20 d. bus išsiųstos pedagogo (parodos-konkurso dalyvio) nurodytu elektroniniu paštu.
23. Dalyvavimas parodoje-konkurse laikomas autorių sutikimu su nuostatuose numatytomis sąlygomis.
24. Parodos-konkurso organizatoriai pasilieka teisę gautą parodos-konkurso medžiagą viešinti ir publikuoti nurodytose svetainėse.
25. Kontaktai pasiteiravimui: el. p. kregzdute@skregzdute.lt, tel.: 8 41 523 829.

